NaiveNeuron/SloPal huggingface dataset:
Kočiš, Eduard, poslanec NR SR (2021-03-17):
Ďakujem pekne za slovo, pán predsedajúci. Pán kolega Vetrák, tak ako ste povedal, najmä odbornejšia verejnosť Slovenskej republiky má záujem o sledovanie zasadnutia výborov, ktoré sú umožnené sledovať verejnosti. Tak ako kolega Suja povedal, nebavme sa o výboroch, ktoré pracujú v nejakom systéme utajenia, čiže bavme sa o výboroch vecných. A naozaj je tej odbornej verejnosti značne veľké množstvo, ktorá má záujem sledovať tieto odborné diskusie, poprípade nejakým spôsobom apelovať či už na poslancov, členov výboru, predsedov, podpredsedov výborov alebo tajomníka výboru, aby sa tam zahrnulo niečo, chcú dávať konštruktívne návrhy, chcú pomáhať. Chcú byť jednoducho súčinní, čiže naozaj, keď už sme v tom 21. storočí, skúsme aj tej naozaj nielen laickej verejnosti, ktorej možno postačuje zasadnutie pléna, teda Národnej rady Slovenskej republiky, ale hovorím, je tu určitá skupina odborne zdatnejších ľudí, ktorých viac zaujíma to pra... tá práca v týchto výboroch, čiže naozaj súhlasím s tým, aby sme im tieto, tieto priame prenosy naozaj posunuli. A čo sa týka investícií, je, tak ako ste správne poznamenal, je tu značná miera kooperácie priamo s Kanceláriou Národnej rady Slovenskej republiky. Čiže ja si myslím, že určite nájdeme nejaký prienik, určite nájdeme nejaký konsenzus, pretože vaša myšlienka je naozaj veľmi dobrá. a myslím si, že nebudeme ju mať problém podporiť. Ďakujem veľmi pekne.
Fico, Robert, poslanec NR SR (2022-09-27):
Pán minister, ja nie som ani vzťahovačný, ani neberiem politiku osobne. Mám snáď jednu odpoveď, že kto tu koho zastupuje? Spomeňte si, kto zobral Slovenským elektrárňam vodnú elektráreň v Gabčíkove. Dobre? Spomeňte si, kto prišiel s rozhodnutím o dostavbe tretieho a štvrtého bloku, koľko bolo kriku. A dnes tam sa všetci chodíte fotiť ako k najväčšej príležitosti, ktorá sa na Slovensku možno stala. Pán minister, sám hovoríte, teraz som naozaj vecný, že neviete, kedy tento zákon bude aplikovaný, že si ho nechávate ako krajný prostriedok. Potrebujete naň vládne nariadenia. Tak mi vysvetlite, aký je rozdiel medzi utorkom dnešným dňom a utorkom budúcim týždňom, keď neviete, kedy tento zákon budete aplikovať. Pán minister, kľakol vám Žiar nad Hronom, Orava, prepáčte, nemyslím to teraz osobne, kľakol nám, dobre, máme obrovský problém, pokiaľ ide o Duslo Šaľa, viete, čo to bude znamenať z hľadiska mnohých produktov. Načo ešte čakáme? Ja stále by som chcel jednoducho vedieť, čo pre tých ľudí, preboha, máte pripravené. Prečo sem nemôže prísť predseda Úradu pre reguláciu sieťových odvetví, nech nám niečo povie? Prečo nechcete zvolať tú tripartitu? Čoho sa bojíte? Veď my vám radi za to zahlasujeme, len nech počujeme od tých partnerov sociálnych, že pozreli sme sa na to, je to v poriadku. Veď ten zákon vás netlačí. Čo vás tlačí? Prečo to potrebujete mať schválené dnes, keď sám tvrdíte, že nemáte pripravené žiadne vládne nariadenie a neviete, kedy budete tento zákon aplikovať? Ja nič nechcem iné. Nech je to kvalitne pripravený zákon, lebo ide o vážny zásah, naozaj vážny zásah do mnohých aj obchodných vzťahov. A nikto nepovedal, že tento návrh zákona spôsobil zlú situáciu v Slovenských elektrárňach, v tomto máte pravdu. Ale ak bude aplikovaný, tak ešte len spôsobí obrovské problémy. Takže nie je pravda... (Prerušenie vystúpenia časomerom.)
Grendel, Gábor, podpredseda NR SR (2022-03-17):
Doplňujúca otázka, pán poslanec?
P. Paška, predseda NR SR: (2008-10-23):
(Hlasovanie.) 134 prítomných, 123 bolo za, 1 proti, 10 sa zdržalo. Konštatujem, že sme návrh posunuli do druhého čítania.
K. Sárközy, poslankyňa: (2009-12-02):
Najprv by som chcela poprosiť pani spravodajkyňu, aby bod 5 zo spoločnej správy bol vyňatý na osobitné hlasovanie. Teraz predložím môj pozmeňujúci návrh. V čl. I § 4 odsek 2 znie: „Rodičovský príspevok je 266,6 eur mesačne do konca kalendárneho mesiaca, v ktorom dieťa dovŕši dva roky veku, ak sa oprávnenej osobe pred vznikom nároku na rodičovský príspevok a) vyplácalo z dôvodu riadnej starostlivosti o toto dieťa materské alebo obdobná dávka ako materské v členskom štáte alebo b) nevyplácalo materské alebo obdobná dávka ako materské v členskom štáte a bola v posledných dvoch rokoch pred narodením tohto dieťaťa najmenej 270 dní nemocensky poistená. Do obdobia 270 dní sa započítava aj obdobie prerušenia povinného nemocenského poistenia, ktoré sa započítava na účely materského podľa osobitného predpisu.“ Odôvodnenie. Cieľom návrhu je stanoviť výšku rodičovského príspevku pri deťoch do dvoch rokov veku na úroveň čistej mesačnej minimálnej mzdy, tak ako to predkladá aj dôvodová správa k návrhu zákona. Od 1. 1. 2010, keď sa predpokladá nadobudnutie účinnosti návrhu zákona, a síce, ak bude to posunuté, bude hrubá minimálna mzda 307,7 eur, čo v čistom predstavuje 266,6 eur. Tento môj pozmeňujúci návrh je absolútne odborný. Nejde tu vôbec o politikárčenie. Ja som to predložila aj na výbore pre sociálne veci a bývanie. No a ako som si už zvykla na to, môj pozmeňujúci návrh nebol prijatý. Ale na výbore bola prítomná pani štátna tajomníčka pani Kršíková, ktorá povedala, že ona sa k tomu momentálne nevie vyjadriť, ale má tento môj návrh racionálne jadro a môžeme sa o tom porozprávať. Tak teraz ja vám dávam tento môj pozmeňujúci návrh. A dávam to práve preto, pretože som pozorne počúvala úvodné slová pani ministerky, ktorá povedala, že rodičovský príspevok sa zvyšuje na výšku minimálnej mzdy. Áno, je to pravda, pani ministerka, dnes, 2. decembra, pretože do konca roka 2009 minimálna mzda má inú výšku. Ale preto, že táto novela zákona vstúpi do platnosti po 1. januári 2010, keď výška minimálnej mzdy bude iná, tak to, čo ste povedali vo svojom úvodnom prejave, už pravda nie je. Takže ja nič iné nechcem mojím návrhom dosiahnuť, len to, aby litera zákona bola interpretovaná správne, to znamená, aby rodičovský príspevok bol na úrovni minimálnej mzdy v roku 2010. Takže toto je môj pozmeňujúci návrh. A fakticky tento môj pozmeňujúci návrh rieši komplexne tú situáciu, ktorú vládni poslanci sa pokúsili riešiť v bode 5 spoločnej správy. Takže ešte raz vás prosím, keď myslíte vážne to, že ste podľa vládneho návrhu chceli zvýšiť rodičovský príspevok na výšku minimálnej mzdy, tak hlasujte za môj pozmeňujúci návrh, pretože výška minimálnej mzdy, čistá výška, po 1. januári 2010 bude 266,6 eur. Ďakujem.
Bittó Cigániková, Jana, poslankyňa NR SR (2022-11-08):
Vzhľadom na to, že nás čaká mimoriadna zdravotnícka schôdza, zvolávam zdravotnícky výbor zajtra na dvanástu. Ďakujem.
Kazda, Radovan, poslanec NR SR (2022-04-28):
Ďakujem. Pán poslanec Kéry, ste sa spýtali, že či dopustíme, aby padla tma na naše Slovensko. No tma by padla, tma by padla na naše Slovensko, ak by sa neskôr ukázalo, že tento proces bol zmanipulovaný. Ale týmto ho nedopustím, keď budem súhlasiť s týmto procesom. Ja som pevne presvedčený, že ak, nedajbože, je zmanipulovaný, tak sa to veľmi rýchlo odhalí a veľmi rýchlo ukáže. Naopak, tma na naše Slovensko by padla, keby som nesúhlasil s touto žiadosťou generálneho prokurátora, pretože by som tým dal najavo, že sú tu nejakí nadobčania, ktorí nemajú byť rovní nad, pred zákonom, a toto by bola reálna tma, ktorá by padla na naše Slovensko. No je mi, ja vám poviem ešte jednu vec. Ja si myslím, že keby som bol obvinený, keby som bol takýmto spôsobom obvinený a bol by som presvedčený o tom, že je to celé zmanipulované, že je to celé vymyslené – a tým chcem poukázať na hodnotový rozdiel medzi možno mnou a vami alebo nami a vami –, ja by som požiadal svojich kolegov z SaS, aby v žiadnom prípade nevystupovali a aby ma vydali, teda resp. aby súhlasili so žiadosťou generálneho prokurátora. A ja som aj takisto pevne presvedčený, že kolegovia z SaS by nemihli ani okom a vydali by, teda dali by tento súhlas. Toto je ten rozdiel. Na rozdiel od teda vás, ktorí si nasadíte ako hlavného rečníka najväčšieho, skutočne najväčšieho klamára, evidentného, vyhláseného, má to na papieri, je to na základe konštatovaní mnohých renomovaných ľudí. Toto je rozdiel medzi nami a vami. (Potlesk.)
Pleštinská, Zita, poslankyňa NR SR (2020-10-20):
Ďakujem tak pekne, pán predsedajúci. Pán kolega Tomáš, musím vám pripomenúť, že sme nedávno v Národnej rade schválili alebo odstránili neprávosti, ktoré vznikli ženám ročníkov ’57 až ’63. Pri ústavnom zastropovaní dôchodkového veku sa odstránia neprávosti a po novom sa im už bude správne zohľadňovať výchova dieťaťa. My postupne odstraňujeme nedostatky spôsobené počas vašej vlády. Nie je pravda, že pre dôchodcov nič nerobíme. Aj naša sociálna dávka je pre dôchodcov viac ako 13. dôchodky, ktoré ste od roku 2010 mohli dôchodcom vyplatiť a nevyplatili ste ich. Vy ste im namiesto 13. dôchodkov dali nulu a my im dávame aspoň sociálnu dávku.
V. Chovan, minister pôdohospodárstva SR: (2010-03-03):
Vážená pani predsedajúca, vážené panie poslankyne, vážení poslanci, nielen vzhľadom na uvedené, ale aj vzhľadom na to, že predložený návrh obsahuje jediné možné riešenie, ktoré nebude mať výrazne negatívny dopad na verejné financie, dovoľujem si vás požiadať o súhlas s jeho ďalším prerokovaním a schválením. Ďakujem za pozornosť.
Danko, Andrej, predseda NR SR (2016-05-24):
Ďakujem pánovi poslancovi a týmto prerušujem rokovanie o týchto bodoch programu. Pokračujeme o štrnástej hodine. (Prerušenie rokovania o 12.00 hodine.)
K. Sárközy, poslankyňa: (2007-09-04):
A o tom, že som osočovala dcéru pani ministerky, ešte dobre, že som to napísala, ja som povedala, že podľa medializovaných správ má blízky vzťah. Ten blízky vzťah je o čom? To je osočovanie? Keď som ju osočovala, tak sa jej ospravedlňujem, pretože ja som vyslovene povedala túto vetu.  „Podľa medializovaných správ má blízky vzťah.“ Takže, keď je to osočovanie, tak sa jej ešte raz ospravedlňujem.
Jurinová, Erika, podpredsedníčka NR SR (2013-06-17):
Ďakujeme pánovi ministrovi. Pán poslanec Kovačócy sa vzdal svojho vystúpenia, takže poprosím posledného rečníka pána poslanca Číža. (Ruch v sále.)
Bugár, Béla, podpredseda NR SR (2017-03-23):
Nech sa páči, prezentujme sa a hlasujme. (Hlasovanie.) Prítomných 142 poslancov, za 105, proti 14, 22 poslancov sa zdržalo hlasovania, 1 nehlasoval. Konštatujem, že návrh sme schválili. Nech sa páči.
Bužo, Lukáš, poslanec NR SR (2024-02-16):
Ďakujem za slovo. Ďakujem, pani poslankyňa, za pripomenutie vlastne všetkých tých odborných debát a riadneho pripomien... riadneho procesu, kedy sa zapojilo do vlastne tvorby tejto legislatívy viacero organizácií, aj vaše ministerstvo. A ja chcem podotknúť iba jednu vec, ktorú ste vo svojej rozprave podotkli aj vy, že je to ľahšia cesta pre Slovensko vyriešiť to ako štát a nedopustiť, aby vlastne tieto poškodené ženy išli ďalej, či podávali sťažnosti európskemu súdu, kde mame jasné dôkazy, že vlastne tieto poškodené ženy vyhrali ten súdny proces, a myslím si, že aj ekonomicky je to pre náš štát výhodnejšie, zobrať to do svojich rúk, vyriešiť to, dať za tým bodku a vlastne nedovoliť viac, aby sa to opakovalo. Čiže ešte raz ďakujem za vaše vystúpenie a ďakujem za podporu.
Grendel, Gábor, podpredseda NR SR (2022-11-08):
Prezentujme sa a hlasujme. (Hlasovanie.) Prítomných 83 poslancov, za 76, proti nikto, 2 sa zdržali, 5 nehlasovali. Konštatujem, že sme tento návrh schválili. Pokračujeme hlasovaním v prvom čítaní o návrhu poslanca Vetráka na vydanie zákona, ktorým sa mení a dopĺňa zákon č. 530/2011 o spotrebnej dani z alkoholických nápojov (tlač 1182). Spravodajcom je opäť pán poslanec Milan Kuriak, prosím ho, aby uviedol hlasovanie. (Hlasovanie o návrhu poslanca Národnej rady Slovenskej republiky Milana Vetráka na vydanie zákona, ktorým sa mení a dopĺňa zákon č. 530/2011 Z. z. o spotrebnej dani z alkoholických nápojov v znení neskorších predpisov , tlač 1182.)
Ďurkovský, Andrej, poslanec NR SR (2010-10-12):
Ďakujem pekne. Dámy a páni, ja chcem istým spôsobom dať kolegovi za pravdu v tom zmysle, že tá zmena toho diapazónu, ktorý tam je a sa upravuje medzi podnikateľmi a fyzickými osobami, je na úkor fyzických osôb. To znamená, kompenzácia, ku ktorej bude musieť dôjsť, lebo vypadnú finančné prostriedky z rozpočtu obcí tým, že sa istým spôsobom podnikatelia zvýhodnia, bude musieť príslušný starosta alebo primátor nahradiť zvýšením dane. Tomu do istej miery rozumiem, keď sa hovorí o tom, že nehnuteľnosti majú inú hodnotu a treba nastaviť možno iný model. Áno, ale potom to robme tým spôsobom, že zvýšime, keď by sme k tomuto mali dôjsť, aj podnikateľom, aj fyzickým osobám. Čiže z tohto pohľadu ja považujem... (Vypol sa mikrofón.) Ďakujem pekne. ... považujem tento krok za trošku nesystémový, lebo vypadáva z rozpočtu jednotlivých obcí veľká čiastka finančných prostriedkov, ktorú si budú tieto obce zasa uplatňovať od štátu alebo, samozrejme, od fyzických osôb. Ale podnikatelia v tomto prípade budú istým spôsobom zvýhodnení. A to nepovažujem za správne. Ďakujem pekne.
Paška, Pavol, predseda NR SR (2013-10-24):
Faktické poznámky – štyria páni poslanci. Pán spravodajca Baláž je ostatný. Pán poslanec Sulík.
Pellegrini, Peter, predseda NR SR (2015-04-24):
Pán poslanec Hlina. (Reakcia z pléna.) A, pardon. Pán poslanec Martvoň.
Kremský, Peter, poslanec NR SR (2022-12-01):
Ďakujem. Vážení kolegovia, oznámime konanie hospodárskeho výboru, pravdepodobne v pondelok aj online formou, cez pani tajomníčku budeme informovať o presnom termíne. Ďakujem.
Zajačik, Vladimír, poslanec NR SR (2022-10-20):
Pán predseda, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady, Výboru Národnej rady pre hospodárske záležitosti a Výboru Národnej rady pre pôdohospodárstvo a životné prostredie. Ďalej, aby za gestorský výbor určila hlasovaním Výbor Národnej rady pre pôdohospodárstvo a životné prostredie a aby predmetný vládny návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade v prvom čítaní.
Kollár, Boris, predseda NR SR (2022-05-10):
Kolegovia, toto neni diskusné fórum, že sa budeme tuná prekrikovať. Prepáčte, musím vás prerušiť. Vyhlasujem rozpravu za skončenú. Chce k rozprave zaujať stanovisko spravodajca? Nech sa páči.
Jurinová, Erika, podpredsedníčka NR SR (2014-03-19):
Poprosím vás, ešte raz dve minúty. Ďakujem veľmi pekne. Mrzí ma teda, že to skončilo takouto ostrou výmenou názorov, a určite to nikto nechcel a ani nepredpokladal. Vrátila by som sa teda k tomu, čo som počula od kolegov. Ďakujem za všetky pripomienky k tomu, čo som hovorila. Zostala som trochu zarazená myšlienkami Ľuda Kaníka, že, zo svojho vystúpenia som určite nechcela urobiť niečo, že by som chcela preferovať dedenie. Ani si nespomínam, že by som také niečo hovorila priamo. Len som poukazovalo na to, že ten spôsob, akým je nastavený, že tých 98 % ľudí sa mi zdá príliš veľa, že nemôže rozhodovať o tom, akým spôsobom využije dôchodok. Tiež by som možnože bola radšej, keby bola stanovená hranica, za ktorú alebo do ktorej by si mohli tí sporitelia vybrať nižšie. To bola možnože hlavná myšlienka toho, čo som chcela povedať. Takže rovnako som presvedčená o tom, že tento druhý pilier nemá byť ako hlavný bod, alebo hlavný message druhého piliera dedenie, ale to, aby dôchodcovia mohli slušne žiť, pretože rovnako si myslím, že váha prvého piliera nutne bude do budúcnosti klesať. Nutne, pretože tých peňazí v Sociálnej poisťovni nie je toľko, keďže vieme, že menej ľudí prispievajúcich do Sociálnej poisťovne bude, je zlá demografia. Takže súvis s týmto som mala na mysli. Čo sa týka pani poslankyne Vaľovej, no, hovorila som o takom „vykuchaní“, ktoré spôsobilo to, že v súčasnosti alebo nie v súčasnosti, ale v poslednej dobe alebo po vašich zmenách v tomto druhom pilieri sa stalo, že začali sa báť správcovské DSS-ky, báť investovať.
Pellegrini, Peter, podpredseda NR SR (2020-04-28):
Pán poslanec Taraba.
Cmorej, Peter, poslanec NR SR (2021-11-11):
Zľava pre rodinu, ktorá má ťažko postihnuté dieťa.
M. Číž, podpredseda NR SR: (2007-02-09):
S faktickými poznámkami sa hlásia pani Mária Sabolová, Mikloško František, Cabaj Tibor. Uzatváram možnosť hlásiť sa s faktickou poznámkou. Slovo má pani poslankyňa Sabolová.
Pčolinský, Peter, podpredseda NR SR (2022-12-13):
S reakciou na faktickú, pán poslanec Viskupič.
P. Hrušovský, predseda NR SR: (2004-03-04):
Ľ. Lintner, poslanec: Ďakujem za slovo, pán predseda. Pán poslanec Jarjabek, ďakujem za námet, lebo chcem povedať k tomu takú poznámku. Skutočne pri mojich cestách na Slovensku sa stretávam s tým, že mi občania vyčítajú, že rozprávam ináč, ako som rozprával v tej relácii. Takže aj v tom ja vidím zmysel tejto novely, aby sa tá veta vypustila, aby som mohol začať rozprávať aj na pôde parlamentu tak ako v tej relácii.
Bugár, Béla, podpredseda NR SR (2018-11-28):
Nech sa páči, ďalej v rozprave vystúpi pán poslanec Marček.
S. Kahanec, poslanec: (2007-04-13):
Keď ste hovorili o energetike, ktorá je taká dôležitá, tak práve v energetike má najväčší vplyv v týchto pozíciách strana SMER. Medzi inými sú tam podnikatelia ako Juraj Obložinský, ktorý je okrem toho, že je niekdajší prezident Futbalového klubu Inter spájaný aj s inými podnikateľmi a šéfom ľadového hokeja Jurajom Širokým, ktorý sa často spomína v súvislosti s financovaním SMER-u. Je tam aj mnoho ďalších osôb. Napríklad v SPP takisto je pán, ktorý bol spolu s pánom Jurajom Širokým konateľom v marketingu Slovenského ľadového hokeja, s. r. o., a podobne. Ja sa spýtam, napĺňa sa sľub pána premiéra, ktorý sľuboval, že na rozdiel od bývalej Dzurindovej vlády jeho kabinet dosadí do štátnych podnikov nezávislých odborníkov? Ďakujem pekne.
Kiššová, Jana, poslankyňa NR SR (2017-04-06):
Ďakujem pekne. Rovnako pripomínam členom hospodárskeho výboru, že o 12.00 hod. v miestnosti č. 150 máme pokračovanie mimoriadneho výboru z utorka. Je to miestnosť, opakujem, 150. Ďakujem.
Paška, Pavol, predseda NR SR (2014-11-08):
Pán poslanec! Pán poslanec, páni poslanci!
P. Paška, predseda NR SR: (2009-09-09):
(Hlasovanie.) 129 prítomných, 111 za, 18 sa zdržali. Návrh prešiel do druhého čítania.
Ďuriš Nicholsonová, Lucia, podpredsedníčka NR SR (2019-05-16):
Jedna faktická poznámka na vaše vystúpenie. Končím možnosť prihlásiť sa s faktickou poznámkou. Pán poslanec Jarjabek.
P. Paška, predseda NR SR: (2009-09-08):
(Hlasovanie.) 139 prítomných, 128 za, 1 proti, 10 sa zdržali. Návrhy sme schválili. Pán poslanec Štefanec uvedie v prvom čítaní hlasovanie o vládnom návrhu zákona, ktorým sa mení zákon č. 200/2004 Z. z. o opatreniach proti porušovaniu práv duševného vlastníctva pri dovoze, vývoze a spätnom vývoze tovaru v znení neskorších predpisov , je to tlač 1195.
Gašpar, Tibor, poslanec NR SR (2024-02-08):
Budeme hlasovať o bode 326 druhého pozmeňujúceho návrhu poslanca Galka.
Pellegrini, Peter, predseda NR SR (2015-07-01):
Pani poslankyňa Košútová.
Pčolinská, Adriana, poslankyňa NR SR (2018-10-23):
Ďakujem. Vážený pán predsedajúci, v rozprave vystúpili dvaja páni poslanci, nebol podaný žiadny procedurálny návrh. Dajte, prosím, hlasovať o tom, že tento návrh zákona prerokujeme v druhom čítaní.
B. Bugár, podpredseda NR SR: (2005-12-13):
(Hlasovanie.) Prítomných 128, za 95, proti 26, hlasovania sa zdržalo 6, nehlasoval 1. Návrh sme schválili. Sme v treťom čítaní . Otváram rozpravu a pýtam sa, či sa hlási niekto do rozpravy v rámci tohto čítania. Konštatujem, že nie je to tak. Končím možnosť prihlásiť sa do rozpravy. Vyhlasujem rozpravu za skončenú. Pán spravodajca, vaše odporúčanie. J. Miklušičák, poslanec: Pán predsedajúci, dajte hlasovať o tom, že Národná rada predmetný návrh zákona schvaľuje v znení doplňujúcich návrhov.
Paška, Pavol, predseda NR SR (2014-11-08):
Pán poslanec Novotný. Najprv reakcia, pán poslanec Kadúc, a potom pán poslanec Novotný. Dobre? Procedurálne. Pán poslanec Kadúc, vaša reakcia.
Abrhan, Pavol, poslanec NR SR (2011-02-02):
Ďakujem pekne, pán predseda. V mene troch poslaneckých klubov KDH, SDKÚ – DS a SaS žiadam o pätnásťminútovú prestávku. Ďakujem pekne.
Szalay, Tomáš, poslanec NR SR (2024-01-18):
Ďakujem veľmi pekne, Juraj, za tvoj príspevok do rozpravy ohľadom skráteného legislatívneho konania, ktoré tu naozaj nemá čo hľadať a nie je dostatočne odôvodnené a neprebieha tu v zásade diskusia, len náš taký monológ opozičný. Pán minister bol v TA3 tuším predvčerom a hovoril, že opozícia a teda aj opoziční poslanci, aj médiá že klamú, keď hovoria, že tu neprebieha žiadna odborná diskusia, lebo, citujem: My odo dňa, keď sme prišli s týmto návrhom zákona, prebieha diskusia k jednotlivým, s jednotlivými odbornými kruhmi, či je to s orgánmi justície, či je to s orgánmi advokátskej komory, akademickou obcou, orgánmi prokuratúry, Európskou komisiou a tak ďalej a tak ďalej, čiže od momentu, kedy sme ten zákon prijali, predstavili na vláde, aj predtým sme začali diskusiu s odbornou verejnosťou a s nimi pokračujeme . Inak tá odborná verejnosť je teda nejaké kolégium ministra, čo teda nie je úplne práve dobrý orgán. No ono je to, toto je že výborné, že začíname diskutovať s odborníkmi až po tom, čo sme schválili zákon na vláde, hej? Ako tá súslednosť je divná. Nie predtým. A tá diskusia, ktorá údajne prebieha, prebieha za zatvorenými dverami namiesto toho, aby prebiehala v rámci normálneho, transparentného legislatívneho procesu, kde sa môžu všetci vyjadriť vrátane verejnosti a tie pripomienky a vysporiadanie sa s tými pripomienkami kde si môže každý prečítať. Čiže ďakujem, Juraj, že si toto opäť pripomenul, že my tu vlastne nemáme žiadnu odbornú debatu o téme, ktorá si tú odbornú debatu naozaj, naozaj vyžaduje.
Vašečka, Richard, poslanec NR SR (2020-05-13):
Rozdelím si to na polovicu, to je taký polčas.
Uhrík, Milan, poslanec NR SR (2018-05-29):
Ja by som chcel potvrdiť tie slová, ktoré Marian Kotleba spomínal na začiatku, a síce že tá debata ani vo vnútri strany nebola jednoduchá pri predkladaní tohto návrhu zákona. Skutočne boli rôzne názory. V jednej veci sme sa zhodovali všetci, že je, že potraty sú zlé a treba ich nejakým spôsobom minimálne obmedziť, ideálne úplne, úplne poslať do minulosti. Lenže, lenže tiež boli rozdielne názory na to, či ten návrh zákona predložiť teraz alebo niekedy inokedy. Nakoniec sme spoločne nabrali odvahu, a teda išli sme do toho a ideme do toho stále na plné, veď o tom svedčí táto diskusia, táto debata. Je, ja to znova poviem, že je paradoxné, že, že každý sa tejto téme nejakým spôsobom vyhýba, lebo sa bojí, čo povedia tí druhí. Každý s tým podvedome súhlasí, každý to vie, každý, každý nám aj vyjadruje podporu, alebo väčšina teda nám vyjadruje podporu, ale každý hovorí súčasne, že ale viete, čo o vás povedia tí druhí, ako budete vnímaní, stratíte voličov, budete pranierovaní v liberálnych médiách. Skrátka, všetci sa boja názoru nejakých tých virtuálnych druhých ľudí, ktorých ale my sme stále nejakým spôsobom a minimálne teda tu v parlamente v tejto rozprave vôbec nestretli. Okrem jedného protichodného názoru tu praktici, prakticky nezaznel žiadny oponentský názor a to, čo sa stalo s tým procedurálnym návrhom, to je naozaj smutné. Smutná bola aj reakcia pána Danka, ktorý sa usmieval, keď sa Marian Kotleba sťažoval na to, že to bolo protiprávne, a teda neférové, a taká tá, tá škodoradosť ako keby. Ja na to môžem povedať len toľko, že ľudia naozaj nie sú hlúpi a vidia a sledujú, čo sa deje. Skôr či neskôr tá pravda sa ukáže, pochopia to a my ten čas, tie dva týždne, samozrejme, do nasledujúcej schôdze využijeme ešte na väčšiu mobilizáciu, a aby sa tá pravda rozšírila medzi ľudí, aby každý videl toho svojho poslanca, že ako hlasoval, ako sa k tejto téme stavia. Ďakujem.
Gašpar, Tibor, poslanec NR SR (2024-02-08):
Hlasujeme o bode 18 druhého pozmeňujúceho návrhu poslanca Galka.
Galko, Ľubomír, poslanec NR SR (2024-01-17):
Ďakujem pekne. Súhlasím s ním, že tento návrh zákona podporuje organizovaný zločin a že už dnes sa ľudia necítia bezpečne, lebo budú alebo už aj sú okrádaní zločincami, ktorí sú posmelení týmto návrhom, čo tu títo dobrodruhovia z vládnej koalície do parlamentu dovliekli a čo tu presadzujú. Predseda Rady prokurátorov povedal, že už dnes mnohí obvinení či obžalovaní začali špekulovať a kalkulovať s nižšími trestami, robia obštrukcie, nepriznávajú sa alebo odvolávajú priznania, odmietajú dohody o vine a treste napriek tomu, že boli pripravení ich prijať, lebo sa im to vraj neoplatí a radšej počkajú na polovičný trest. Tu treba upriamiť pozornosť na jeden fenomén. Dotyční tak konajú napriek tomu, že zákon ešte neplatí, a je veľký predpoklad, že bude modifikovaný v druhom čítaní, čo už bolo avizované, a nakoniec skončí aj tak na Ústavnom súde, takže ešte dlhá doba uplynie, pokiaľ toto celé v akejkoľvek podobe začne platiť. Hovorím to tu preto, lebo zločinci a potenciálni zločinci častokrát nie sú jadroví inžinieri, to si povedzme otvorene, to si povedzme naozaj úprimne. Sú to častokrát jednoduchší ľudia, ktorí sú už dnes posmelení a páchajú zločiny alebo ich v najbližšej dobe plánujú spáchať, lebo to berú ako hotovú vec, že im nebude nič hroziť. Berú to, ako keby to už bolo schválené, a to je hrozné. Mňa by strašne zaujímalo, čo sa odohráva v hlave pána Suska, ktorý toto celé spôsobil. Vy si uvedomujete pán Susko, za čo ste zodpovedný? Že ak teraz pri nejakej vykrádačke bytu niekto pichne obeť nožom, vy budete za to zodpovedný, lebo vy ste ho k tomu motivovali, priviedli. Rozumiete tomu, že to bude, že tá krv tej obete bude na vašich rukách? Stiahnite ten zákon, to je jediná... (Prerušenie vystúpenia časomerom. Potlesk.)
Valášek, Tomáš, poslanec NR SR (2023-12-15):
Vďaka, pán predseda, a dovoľte mi úplne bez jedu a nie vyzdvihnúť aj účasť pána ministra Kamenického. Vaša ochota včera, predvčerom, kedy sme to začali, tuším, pred predvčerom aj reagovať na naše dotazy je v takom smutnom kontraste s tou interaktivitou ministra spravodlivosti. Ale k inému som chcel. Chcem sa poďakovať kolegovi Dostálovi za to, že vypichol aj tie zmeny ohľadne SIS. My sme si tu vypočuli po zatknutí nie jedného, ale hneď dvoch bývalých šéfom SIS o tom, aká strašná reputačná škoda sa tu napáchala na Slovensku, v zahraničí tým, že boli títo ľudia vtedy zadržaní. A ako človek, ktorý sa zahraničnej politike nejaký ten rok už venuje, som sa nad tým len tak pousmial, lebo môžem vám z vlastnej skúsenosti hovoriť, že, že oveľa horšie bolo to, že vo vedení týchto inštitúcií boli ľudia, ktorí boli až po uši namočení do tých nekalých politických súbojov, ktoré sa tu v zákulisí niekde diali. A tých konverzácií, ktoré som mal aj ja s kolegami v zahraničí, o tom, že, preboha, kto vám to tam šéfuje a že, že komu ste to zverili, tieto služby, bolo podstatne viac ako tých, ktoré som mal, keď sa konečne začalo s týmto Augiášovým chlievom niečo robiť. A spomínam tú epizódu preto, lebo, ako vypichol pekne kolega Dostál, tou nomináciou, ktorá sa tam, ktorou sa tam takto pekne dláždi cesta tými zmenami v zákone SIS, sa vrátime presne k tomu obdobiu spred zhruba pol roka, kedy budú na čele týchto inštitúcií ľudia, ktorých prítomnosť a ktorých nekalú minulosť budeme musieť opäť našim kolegom v zahraničí vysvetľovať a za ktorých sa budeme musieť možno aj tak trochu hanbiť. Toto určite nie je budúcnosť, ktorú ja chcem pre túto krajinu.
Matovič, Igor, poslanec NR SR (2015-12-11):
Pán minister Raši, povedali ste, že som patologický klamár, ale ja vám dám takú rečnícku otázku. Čo je horšie, byť človekom, o ktorom niekto tvrdí, že je patologický klamár, alebo byť patologickým zlodejom, pán minister Raši? Ja si myslím, že ja s tým dokážem žiť, ale neviem, ako dokážete vy s tým žiť. Pán kolega Blaha, niekto tu znižuje úroveň tohto parlamentu, myslím si, že vaše vystúpenie nasledujúce ju zníži dostatočne. A ja si dovolím asi sa s niekým prestriedať, lebo asi sa to ani nebude dať počúvať. Ale je mi až také, také smiešne a chcem sa naozaj opýtať, že čo vám za to dávajú, aký biznis ste urobili a na ktorom účte to máte vy skované, lebo ak najväčší bojovník proti kapitalistom tu je schopný kryť takéto zlodejiny, nie že kapitalistov, to sú ľudia, ktorí podľa mňa páchajú omnoho horšie jak tí strašní kapitalisti vo vašich očiach, a keď najväčší bojovník teda proti kapitalistom, bojovník za rovnostársku spoločnosť, za chudobných ľudí práce, robotníkov obhajuje takéto zlodejiny, to musí asi dosť veľa stáť, asi dosť vysoký účet alebo dosť vysokú sumu na účte už máte, keď takéto špinavosti ste schopný robiť. A keď hovoríte zbabelosť využiť Veroniku Remišovú, viem, že ako takéto hlúpe argumenty máte často. Nie. Túto kauzu vytiahla na svetlo Božie, najprv teda pán Érsek z MOST-u – HÍD a Veronika Remišová vás dorazila. Vytiahla to ona a vy ste práveže veľmi slabý, keď vás obyčajná žena z ulice dokáže zložiť jednou ranou a odokryť vaše zlodejiny. A prečo sa neprihlásilo viac firiem? No preto, lebo nebolo tam 35 otočov, iba 19. A nebola tam, dodatok, v tých súťažných podmienkach na naftu, cez ktorý sa dá ukradnúť ďalších 30 mil. eur.
Pellegrini, Peter, podpredseda vlády SR pre investície a informatizáciu (2017-09-07):
Ďakujem veľmi pekne. Vážený pán poslanec, dovoľte, aby som vám v mene pána ministra Druckera sprostredkoval jeho odpoveď. Ministerstvo zdravotníctva... Kde je pán poslanec, aby som ho videl. Tam je. Ministerstvo zdravotníctva pokračuje v zavádzaní opatrení, ktoré zvyšujú efektivitu a transparentnosť pri nakladaní s prostriedkami verejného zdravotného poistenia. Ministerstvo ešte vlani odštartovalo centrálne nákupy CT prístrojov pre nemocnice, pre RTG techniku, t. j. mamografy, angiografy, digitálne röntgeny a RM prístroje, sa v súčasnosti finalizuje príprava ich technickej špecifikácie pre účely ich centrálneho nakupovania. V snahe riešiť súčasné problémy zdravotníctva kladie dôraz na efektívne a účelné nakladanie s verejnými finančnými prostriedkami. Tento prístup si vyžaduje viaceré systémové opatrenia, medzi ktoré patrí aj dôsledné porovnávanie cien zdravotníckej techniky. V rámci centrálneho nákupu sa už vysúťažilo 20 prístrojov a ministerstvo eviduje záujem o ďalších 6 kusov. Pre centrálny nákup RTG prístrojov ministerstvo zatiaľ eviduje záujem 18 nemocníc obstarať 39 röntgenov, záujem 9 nemocníc obstarať 12 magnetických rezonancií a záujem 3 nemocníc obstarať 9 angiografov. Pokiaľ ide konkrétne o počítačovú tomagrafiu, v súčasnosti všetky štátne koncové nemocnice, fakultné a univerzitné, ktoré sa nachádzajú v krajských mestách, prevádzkujú vlastný CT prístroj, výnimkou je spomínaná Nitra, avšak Fakultná nemocnica Nitra obstará vlastný CT prístroj v rámci budovania nového urgentného príjmu typu 2. Ministerstvo zdravotníctva má záujem, aby nemocnice v jeho pôsobnosti prevádzkovali vlastné diagnostické centrá, v tejto súvislosti sa analyzujú všetky možnosti pre účelné a efektívne využívanie prostriedkov verejného zdravotného poistenia. Nemocnice bez vlastných diagnostických centier majú vo väčšine prípadov vo svojich priestoroch v nájme spoločnosti, ktoré tieto centrá prevádzkujú, a nemocnice majú z toho nájmu finančný prínos. Možno dovoľte moje osobné doplnenie, sa, dúfam, na mňa pán minister nenahnevá, ale myslím, že bola správna cesta rozhodnúť, že aj v rámci areálov nemocníc, resp. v nemocniciach budú lekárne všetky v rukách nemocníc a to znamená, profit z týchto lekární smeruje do samotných nemocníc. A súhlasím s vami, ak vaša otázka smerovala k tomu, či by nemocnice aj tieto typy vyšetrení, ktoré častokrát predstavujú lukratívny biznis, nemali radšej robiť vo vlastnej réžii a nemať zmluvy so súkromnými firmami, ja plne s vami súhlasím a myslím si, že pán minister by mal pokračovať v trende nielen odoberať nemocniciam súkromné lekárne, ale aj odoberať aj súkromným firmám tieto kšefty a robiť to radšej v rámci našich nemocníc, aby zisky končili v našich nemocniciach a tieto peniaze slúžili na zlepšenie zdravotnej starostlivosti občanov Slovenskej republiky. Ďakujem pekne. (Potlesk.)
M. Košútová, poslankyňa: (2007-11-29):
A, pán poslanec Novotný, a to sa týka aj pani poslankyne Tkáčovej, keď bude pán poslanec Záhumenský vystupovať, nech sa páči, reagujte na neho. Ďakujem.
Gál, Gábor, poslanec NR SR (2016-05-18):
Ďakujem pekne, pán predseda. Pán poslanec, dve poznámky. Jednak citovali ste z programového vyhlásenia vlády, čo sa týka spolupráce s opozíciou na dobrých legislatívnych návrhoch. Jednak najprv by muselo ísť o dobrý návrh a po druhé, neviem, ako si vy predstavujete spoluprácu, tak, že máme ísť za vami, že či budete ochotní nám vysvetliť váš zámer, pobaviť sa o vašom zámere, alebo to vyslovene dávate ako teraz, ultimátum, že keď nebudete teraz hlasovať za naše návrhy, tak spravíte bububu? Takto to nebude fungovať, tá spolupráca nie je o tomto. A druhá poznámka, to je ten obsah. Sám vnímam ten konflikt záujmov, ktorý ste tu predostreli, už niekoľko rokov. Ale toto musíme riešiť nielen formálne, ale aj skutkami, napríklad tak, že ten poslanec, lebo to už máme teraz uzákonené, ktorý je v konflikte záujmu, keď vystupuje, tak to musí oznámiť plénu. Robia to niektorí poslanci vrátane mňa, ale drvivá väčšina poslancov toto nerobí. Čiže načo je nám zákon, keď to zostane niekde v Zbierke zákonov a tu sa to neaplikuje? A keď sa už, viackrát ste prízvukovali, že pozeráte sa naľavo, tak pozrite sa kľudne aj napravo, aj v radoch opozície je nie jeden primátor alebo aj z vyššieho územného celku, čiže netreba sa pozerať len naľavo, ale aj doprava. A, pán poslanec, aj do zrkadla, aj do zrkadla, lebo vy tiež zastávate ešte nejakú inú funkciu.
A. Belousovová, podpredsedníčka NR SR: (2007-06-21):
Ďalšiu otázku adresovala pani poslankyňa Jarmila Tkáčová ministrovi pôdohospodárstva Slovenskej republiky pánovi Miroslavovi Jureňovi. Otázka znie: „Vážený pán minister, je pravda, že sa nestihne akreditácia platobnej agentúry k 1. 1. 2008 a sú ohrozené platby farmárom?“ Nech sa páči, odpovedajte, pán minister, a oznámte ukončenie odpovede.
Ďuriš Nicholsonová, Lucia, podpredsedníčka NR SR (2018-05-25):
Pán spravodajca, je ešte niečo, čo chcete dodať v rámci záverečného slova? Nie je tomu tak, prerušujem rokovanie o tomto bode programu. Teraz pristúpime k prvému čítaniu o návrhu poslanca Národnej rady Slovenskej republiky Ota Žarnaya, na vydanie zákona, ktorým sa mení a dopĺňa zákon č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov . Návrh zákona je pod tlačou 877, návrh na jeho pridelenie na prerokovanie výborom je v rozhodnutiach pod číslami 911 a 942. Nech sa páči, pán poslanec Žarnay.
Paška, Pavol, predseda NR SR (2014-03-25):
Pán poslanec Gál.
B. Bugár, podpredseda NR SR: (2005-09-22):
Otváram rozpravu a pýtam sa, kto sa hlási do rozpravy ústne? Dvaja. Končím možnosť sa prihlásiť do rozpravy. Najprv pani poslankyňa Sabolová a potom pán poslanec Cabaj. Pani poslankyňa, nech sa páči.
Paška, Pavol, predseda NR SR (2014-06-25):
(Hlasovanie.) 132 prítomných, 117 bolo za, 15 sa zdržalo. Máte súhlas.
Sulík, Richard, predseda NR SR (2011-03-31):
To je všetko, pán Brocka? Pán poslanec Krajkovič.
Grendel, Gábor, podpredseda NR SR (2022-05-03):
Pán poslanec Ľubomír Vážny.
Hrnčiar, Andrej, podpredseda NR SR (2016-12-06):
Končím možnosť nahlásenia sa s faktickými poznámkami. Šesť faktických poznámok. Nech sa páči, pán poslanec Osuský.
Antal, Peter, poslanec NR SR (2017-03-21):
Ďakujem pekne, pán predsedajúci, za slovo. Pán kolega Mihál, ja si vážim vašu odbornosť práve v tejto oblasti a to, čo hovoríte, má, alebo teda čo viackrát tu prezentujete, má ratio. Musím však reagovať na dve veci z toho celého, že ten príklad, ktorý ste povedali, nebol veľmi šťastný. A to z jednoduchého dôvodu. Tí plavčíci nemôžu tam byť na tom kúpalisku 60 alebo 80 dní v kuse. To sami uznáte a to je základná pripomienka. Čiže jednoducho to nevychádza, keby hneď tam bolo 120 dní, ten plavčík tam nemôže sedieť 60 dní. Druhá vec je, čiže tých 40 dní kvôli, kvôli týmto plavčíkom bude určite stačiť. Nám išlo o to, aby tí ľudia mohli odrobiť, v podstate naším pozmeňovákom, aby mohli odrobiť viac hodín. Hej? To, to uznáte, že teda pri tej minimálnej mzde 2,50 bude môcť za ten deň odrobiť viac hodín, ako, ako, ako mohol. Čo sa týka tej, tej sezónnej práce, ja osobne si myslím, že pokiaľ ten človek má možnosť pracovať na sezónnu prácu, jemu jednoducho nebude stačiť, že sa zmení 120, na 120 dní, a to z jedného dôvodu, že je presne obmedzený tou hodinovou mzdou, ktorú, či už pri 148, alebo 200 eurách, aj tak nemôže odrobiť neviem aké, aké, aké veľké hodiny a jednoducho on musí, mal by, musí, mal by sám odísť z toho úradu práce na tú dobu, po ktorú má práve ten, možnosť zarobiť nie tých 148 alebo 200 euro, pokiaľ to prejde, ale práve viac, keď má tú, jednoducho tú možnosť. Viete, doteraz, ja sa bojím, že všetci alebo väčšina, aby som neubližoval, to zneužívala tým, že všetko ostatné, že tí ľudia tam aj tak... (Prerušenie vystúpenia časomerom.)
Ďurica, Ondrej, poslanec NR SR (2020-11-12):
Ďakujem za slovo, pán predsedajúci. Ja chcem len v skratke a v krátkosti poďakovať kolegovi Mazurekovi za to, čo povedal. A chcem ho jednoducho pochváliť za to, že si udržal nervy na uzde. A zároveň ako reakciu na reakciu musím povedať pánom kolegom z koalície, aby naozaj rešpektovali demokraciu a parlamentnú demokraciu, aby nechali človeka dohovoriť, aby zbytočne neprovokovali. Lebo je to komické a môže to mať vážne následky, pretože občania toto sledujú a občania sú naozaj dosť nahnevaní, sú dosť nešťastní a nepotrebujú mať takéto výstupy. Takže vás poprosím, kolegovia z koalície, aby ste naozaj zachovali chladnú hlavu a zbytočne nevstupovali pánovi Mazurekovi do jeho prejavu. Ďakujem pekne. (Reakcia z pléna.)
Šeliga, Juraj, podpredseda NR SR (2020-09-18):
Ďakujem pekne, pán... Na druhú stranu. Ste si mysleli, že to rýchlo vybavíme, ale tu bude vášnivá rozprava k tomuto návrhu zákona. Poprosím pani poslankyňu Miernu, ktorá je určená spravodajkyňa z výboru pre financie a rozpočet, ktorý je gestorský výbor. Nech sa páči, pani poslankyňa.
Jančula, Tibor, poslanec NR SR (2019-09-19):
Pán predsedajúci, dajte, prosím hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre hospodárske záležitosti. Ďalej, aby za gestorský výbor určila hlasovaním Výbor Národnej rady Slovenskej republiky pre hospodárske záležitosti a aby určené výbory návrh zákona prerokovali do 30 dní a v gestorskom výbore do 32 dní.
Turčanová, Andrea, poslankyňa NR SR (2024-01-23):
Ďakujem. Pán poslanec hovoril o skrátenom legislatívnom konaní a o rôznych návrhoch alebo teda rôznych názoroch, ktoré majú právnici. Ja mám pred sebou tiež jeden takýto návrh alebo názor, ktorý predniesla rada prokurátorov. Nepochybne predložené zmeny nevznikli za prvý mesiac vlády, ale boli pripravované dávno predtým. Aký je však účel novely, ku príprave ktorej sa nemôžu oficiálne vyjadriť odborníci na trestné právo a je prijímaná bez širšej odbornej diskusie a bez riadneho legislatívneho procesu? Podľa rady prokurátorov bude mať zvolená legislatívna zmena Trestného zákona a Trestného poriadku závažný dopad na systém fungovania trestnej spravodlivosti bez možnosti odbornej verejnosti pripravované zmeny pripomienkovať a bez zodpovedajúcej legisvakančnej lehoty sa na zmeny pripraviť. Rada prokurátorov v tejto súvislosti dôrazne odmieta, aby k zásadným zmenám právnej úpravy v oblasti trestného práva dochádzalo takýmto skrytým spôsobom, teda vynechaním štandardného legislatívneho procesu, a bez aktívnej participácie oprávnených a dotknutých subjektov vrátane zástupcov prokuratúry, pretože zvolený postup by v riadne fungujúcom právnom štáte nemal byť akceptovaný. Práve legislatívny proces vytvára priestor na náležité posúdenie a vyhodnotenie prípadných zmien a pomáha vytvoriť predpoklady na to, aby došlo k minimalizácii možných negatívnych dopadov. 	Preto sa pýtam, kam sa ponáhľate a čoho sa bojíte. Je vaším účelom modernizácia trestného práva na Slovensku, alebo len obyčajná pomsta a strach? Ďakujem.
Zmajkovičová, Renáta, podpredsedníčka NR SR (2013-09-17):
S faktickými poznámkami päť poslancov. Uzatváram možnosť prihlásiť sa s faktickou poznámkou. Pán poslanec Viskupič.
Laššáková, Jana, podpredsedníčka NR SR (2015-06-25):
Pani poslankyňa chce položil doplňujúcu otázku. Nech sa páči, máte na to dve minúty.
B. Bugár, podpredseda NR SR: (2003-12-03):
(Hlasovanie.) Prítomných 128, za 126, hlasovania sa zdržali 2. Konštatujem, že tieto body  zo spoločnej správy sme schválili. Nech sa páči, ďalšie odporúčanie. B. Opaterný, poslanec: Ďakujem. Tým sme odhlasovali všetky body spoločnej správy. Keďže sme hlasovali o všetkých bodoch spoločnej správy a mám splnomocnenie gestorského výboru, odporúčam hlasovať o tom, že prerokovaný návrh zákona prerokujeme v treťom čítaní ihneď. Prosím, dajte hlasovať.
A. Belousovová, podpredsedníčka NR SR: (2007-12-05):
Ďalej budeme pokračovať druhým a tretím čítaním o návrhu na vyslovenie súhlasu Národnej rady Slovenskej republiky s Dohodou medzi Slovenskou republikou a Ukrajinou o zmene Zmluvy medzi Slovenskou republikou a Ukrajinou o sociálnom zabezpečení . Návrh vlády ste dostali ako tlač 458 a spoločnú správu výborov máte ako tlač 458a. Návrh vlády odôvodní pani ministerka práce, sociálnych vecí a rodiny Slovenskej republiky Viera Tomanová. Nech sa páči, máte slovo, pani ministerka.
Krištúfková, Petra, poslankyňa NR SR (2022-10-27):
Ďakujem veľmi pekne. Pán predsedajúci, navrhujem hlasovať o bodoch 2 a 7 z môjho prvého pozmeňujúceho návrhu samostatne. Ďakujem.
R. Kaliňák, podpredseda vlády a minister vnútra SR: (2008-09-09):
Rozhodli sme sa však, že v rámci tohto zákona budeme mať možnosť uplatniť aj niekoľko noviniek do systému práce polície práve s odozvou na skúsenosti z civilného života. Preto napríklad sa zakotvuje aj nová úprava a nové oprávnenie policajta vykázať osobu, ktorá sa dopúšťa domáceho násilia, zo spoločného obydlia na 48 hodín. Na základe už existujúcej úpravy v Občianskom súdnom poriadku môže ohrozená osoba podať návrh súdu na vydanie predbežného opatrenia, ktoré by následne malo podobné účinky na dobu oveľa dlhšiu. Zákon takisto obsahuje ďalšie ustanovenia, ktoré by mali zefektívniť prácu Policajného zboru. Predovšetkým by nám mal pomôcť v prípade vyhľadávania osôb nezvestných, a to, aby po súhlase a na žiadosť rodinných príslušníkov sme ich mohli identifikovať podľa ich mobilných prostriedkov, ktoré budú mať k dispozícii. Rád by som predovšetkým upozornil v prípade domáceho násilia, že pôvodný návrh bol 10 dní, ale keďže sa rozhodlo, že sudca bude mať práve skrátenú lehotu na rozhodnutie o takomto predbežnom opatrení a môžeme takýmto rozhodnutím dosiahnuť úpravu stavu na pomerne dlhé obdobie, je výhodné, aby práve úprava medzi právami policajta a právami sudcu boli približne, teda nielen vyrovnané, ale aj tak, ako upravuje kompetencie samotný zákon. Ďakujem pekne, pán predseda. Ďakujem za podporu.
Danko, Andrej, predseda NR SR (2017-10-12):
Otváram všeobecnú rozpravu. Do rozpravy som nedostal žiadnu písomnú prihlášku. O slovo v rozprave požiadala navrhovateľka. Nech sa páči. (Reakcie z pléna.)
Pellegrini, Peter, podpredseda NR SR (2020-04-29):
Pán predseda Šipoš.
Pčolinský, Peter, podpredseda NR SR (2022-12-06):
S ďalšou faktickou pán poslanec Pollák.
P. Paška, predseda NR SR: (2007-10-16):
(Hlasovanie.) 141 prítomných, 135 za, 6 sa zdržalo. Pridelili sme návrh zákona výborom a určili sme lehoty na jeho prerokovanie. Teraz pani poslankyňa Belásová uvedie v prvom čítaní hlasovanie o vládnom návrhu zákona o minimálnej mzde . Je to tlač 437.
M. Hort, podpredseda NR SR: (2008-03-26):
Nech sa páči, pán spravodajca, máte priestor pre úvodnú informáciu.
Shahzad, Silvia, poslankyňa NR SR (2018-03-13):
Pani poslankyňa Vaľová, ja nebojkotujem, tak ako nebojkotujem túto schôdzu, tak nebojkotujem ani, ani výbor. Dôvod, prečo som tam nebola, sú práve bariéry. Či sa vám to páči, alebo nie, ale musím kalkulovať s tým, že presuny trvajú naozaj nehorázne veľa času v týchto, v týchto priestoroch, a tak jednoducho, bohužiaľ, musím niektoré veci nechávať. To sa stalo práve dnes. K tomu, čo ste povedali, že ste predložili 21 pozmeňujúcich návrhov, to je ďalší problém, ktorý, ktorý považujem, teda považujem toto za problém, že tie, s tými návrhmi som sa ešte nemala šancu zoznámiť, keďže sa dávajú tak narýchlo, a máme o nich už hlasovať. Myslíte si, že je v silách človeka, ktorý proste príde na výbor a jednoducho o nich. o nich zahlasuje? Možnože budú dobré, ale keby ste mali seriózny záujem spolupracovať, tak nám ich pošlete aj dopredu a necháte nám ich spripomienkovať. Len v rámci dobrej vôle. Ale to vy asi nikdy mať nebudete. Ďakujem.
Paška, Pavol, predseda NR SR (2014-03-20):
Ďakujem pekne. Ja len chcem dovysvetliť niektoré veci a myšlienky, ktorými som začal. A to je tá štandardnosť a neštandardnosť. A opäť budem používať slová pána poslanca Poliačika, ktorými sú diabol, anjel. Viete, pán kolega, no problém je, že to vaše vykresľovanie diabla okrem iného a vaše vykresľovanie anjela je veľmi zvláštne a neštandardné. Vaša predstava anjela je človek, ktorého zámer je destabilizovať. Vaša predstava anjela je človek, ktorý obhajuje všetko možné, len nie náš hodnotový systém, ktorý tradične Slovensko už stáročia si ctí a na základe ktorého žije. Vaša predstava anjela je spoločná rétorika, ktorá má znervózniť ľudí a zobrať im chuť do života. A k tomu je opäť ten dôkaz zaujímavý spoločného headlinu a spoločného nazerania, ten anjel prečo by vraj teda tam mal byť alebo prečo by tam nemal byť iný. Tak chcem len reagovať na to, čo som nazval trošku expresívnejšie, za čo sa ospravedlňujem. Nuž tak sa poďme pozrieť na tohto anjela alebo potom na toho diabla v podobe všetkých funkcií ústavných v rukách jednej strany. Nepôjdem do západných demokracií. Poďme bližšie, dobre. Náš poľský sused, pán prezident Bronek Komorowski, priamo zvolený prezident občanmi Poľska, Platforma Osobowa (Občianska platforma), pán premiér Donald Tusk, Platforma Osobowa (Občianska platforma, pani Ewa Kopacz, maršalek Sejmu, Platforma Osobowa (Občianska platforma). Má niekto pocit, že v Poľsku vládne totalita a že je tam demokratický politický systém v rozklade? Ďalší sused, Maďarsko (Pán prezident síce volený nie je priamo, ale poslancami maďarského Národného zhromaždenia.), pán premiér Viktor Orbán, FIDESZ, pán predseda maďarského Národného zhromaždenia pán Kövér, FIDESZ. Ďalej, Česká republika, pán prezident Zeman zvolený priamo občanmi, sociálny demokrat, pán predseda Poslaneckej snemovne Parlamentu Českej republiky Jan Hamáček, sociálny demokrat, pán predseda Senátu Parlamentu Českej republiky Milan Štěch, sociálna demokracia, pán premiér pán Sobotka, sociálna demokracia. Ale aby sme nehovorili, že ideme len na východ, je tu náš ďalší sused, „ohrozený demokratický systém Rakúska“, prosperujúcej krajiny, tak pán prezident Heinz Fischer, zvolený priamo občanmi, rakúska sociálna demokracia, pani Barbara Prammer, predsedníčka rakúskeho národného zhromaždenia, rakúska sociálna demokracia, pán premiér väčšinovej vlády pán Faymann, sociálna demokracia. Určite je Rakúsko „v rozklade, v destabilizácii“. A pre vašich anjelov, pán Poliačik, alebo tých, ktorí podporujete svojich anjelov, to bude skutočne dobrá voľba, ak aj my budeme destabilizovaní, pretože to je jediné, po čom túžite. Ďakujem. (Potlesk.)